Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: 47. számú melléklet a 102/2001. (XII. 16.) FVM rendelethez
Paragraph Index: 2462

2. Zöldség és gyümölcságazat fejlesztése körében: — hűtőházak, növényházak (fűthető és szabályozott légterű üveg-, fólia-, gombatermesztő-ház), faiskola-, szőlőiskola-épület, zöldség-, gyümölcs-, burgonyatárolók, gombapincék, termékmanipuláló, osztályozó, csomagoló létesítmények, ezek gépészeti és technológiai berendezései, valamint kiszolgáló infrastrukturális létesítményei, — növényházak esetében előnyben kell részesíteni a geotermikus energiahordozók hasznosítását célzó létesítményeket, — zöldség- és gyümölcsfeldolgozással kapcsolatos építési, technológiai fejlesztések beruházásai. Megjegyzés: Az 1. és 2. pontok alatti beruházások esetében a telepen kívüli infrastrukturális létesítmények megvalósításához támogatás nem igényelhető. Az építési beruházások esetén — beleértve az értéknövelő felújításokat — is csak az új technológiai gépek és berendezések beszerzése és beépítése támogatható, ezekre a III. fejezet 7. pontja alapján — a kettős támogatás elkerülése érdekében — további támogatást a pályázó nem igényelhet. 2001/145. szám

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes